
	1.
	Rīkojuma projekts
1. Atbalstīt apropriācijas pārdali 639 067 euro no budžeta resora "74. Gadskārtējā valsts budžeta izpildes procesā pārdalāmais finansējums" programmas 17.00.00 "Finansējums Ukrainas civiliedzīvotāju atbalsta likumā noteikto pasākumu īstenošanai" uz Izglītības un zinātnes ministrijas budžeta apakšprogrammu 04.00.00 Valsts valodas politika un pārvalde", lai, pamatojoties uz Ukrainas civiliedzīvotāju atbalsta likumu, nodrošinātu latviešu valodas mācības Ukrainas civiliedzīvotājiem.
	Iebildums
Ņemot vērā, ka atbilstoši anotācijai pievienotajam aprēķinam finansējumu no valsts budžeta līdzekļiem plānots piešķirt ne tikai valsts valodas mācību un valsts valodas prasmes pārbaudes nodrošināšanai, bet arī mācību administrēšanai un atbalsta sniegšanai, lūdzam precizēt Ministru kabineta rīkojuma projekta 1 punktu, finansējumu atbilstoši tā izlietojuma mērķim norādot atsevišķos apakšpunktos.
Piedāvātā redakcija
-
	Elīna Remeiķe (FM)

	2.
	Rīkojuma projekts
1. Atbalstīt apropriācijas pārdali 639 067 euro no budžeta resora "74. Gadskārtējā valsts budžeta izpildes procesā pārdalāmais finansējums" programmas 17.00.00 "Finansējums Ukrainas civiliedzīvotāju atbalsta likumā noteikto pasākumu īstenošanai" uz Izglītības un zinātnes ministrijas budžeta apakšprogrammu 04.00.00 Valsts valodas politika un pārvalde", lai, pamatojoties uz Ukrainas civiliedzīvotāju atbalsta likumu, nodrošinātu latviešu valodas mācības Ukrainas civiliedzīvotājiem.
	Iebildums
Norādām, ka Ministru kabineta rīkojuma projekta anotācijai pievienotais aprēķins ir nekorekts. Ņemot vērā, ka ir jau septembra beigas, aprēķins ir precizējams, mācību administrēšanas un atbalsta sniegšanas izmaksas attiecinot ne vairāk kā 3 mēnešu periodam nevis 4 mēnešu periodam. Attiecīgi ir samazināms Ministru kabineta rīkojuma projekta 1.punktā norādītais nepieciešamā finansējuma apmērs, kā arī precizējama anotācijā sniegtā informācija.
Piedāvātā redakcija
-
	Elīna Remeiķe (FM)

	3.
	Anotācija (ex-ante)
1.1. Pamatojums
	Iebildums
Vēršam uzmanību, ka atbilstoši Ministru kabineta 2026.gada 13.janvāra rīkojumā Nr.17 “Par apropriācijas pārdali no valsts budžeta resora “74. Gadskārtējā valsts budžeta izpildes procesā pārdalāmais finansējums” programmas 17.00.00 “Finansējums Ukrainas civiliedzīvotāju atbalsta likumā noteikto pasākumu īstenošanai”” paredzētajam, Sabiedrības integrācijas fondam Latviešu valodas mācību Ukrainas civiliedzīvotājiem nodrošināšanai piešķirtais finansējuma apmērs administratīvo funkciju nodrošināšanai procentuāli veido 2,6% no kopējām izmaksām, savukārt Latviešu valodas aģentūrai administratīvo funkciju veikšanai nepieciešamais finansējums veido 8,29% no kopējām izmaksām. Ņemot vērā minēto, lūdzam papildināt anotāciju ar detalizētu skaidrojumu/pamatojumu par tik būtisku administratīvo izmaksu pieaugumu viena un tā paša pasākuma īstenošanai.
Piedāvātā redakcija
-
	Elīna Remeiķe (FM)

	4.
	Anotācija (ex-ante)
1.1. Pamatojums
	Iebildums
Ņemot vērā, ka anotācijai pievienotajos aprēķinos norādīts, ka mācības plānots sākt 2026. gada novembrī un nodrošināt līdz 5 mēnešiem ilgā periodā, norādām, ka atbilstoši Ministru kabineta 2025.gada 22.decembra rīkojumam Nr.896 “Par Pasākumu plānu atbalsta sniegšanai Ukrainas civiliedzīvotājiem Latvijas Republikā 2026. gadam”, finansējums valsts budžeta resora “74. Gadskārtējā valsts budžeta izpildes procesā pārdalāmais finansējums” programmā 17.00.00 “Finansējums Ukrainas civiliedzīvotāju atbalsta likumā noteikto pasākumu īstenošanai”” ir terminēts līdz 2026.gada 31.decembrim. Tā kā no anotācijai pievienotajos aprēķinos  sniegtās informācijas redzams, ka latviešu valodas mācības paredzētas līdz 2027.gada martam/aprīlim, ar 2026.gadā piešķirtu finansējumu pasākumu īstenot nav iespējams, un tas ir arī pretrunā ar Likumu par budžetu un finanšu vadību, kurā skaidri noteikts, ka valsts budžeta finansējums izlietojams tajā gadā, kuram tas piešķirts, sasniedzot piešķirtā finansējuma mērķi. Līdz ar to lūdzam papildināt anotāciju ar skaidrojumu, kādā veidā plānots nodrošināt pasākuma īstenošanu, neradot ietekmi uz budžetu turpmākajos gados.
Piedāvātā redakcija
-
	Elīna Remeiķe (FM)

	5.
	Anotācija (ex-ante)
3. Tiesību akta projekta ietekme uz valsts budžetu un pašvaldību budžetiem
	Iebildums
Lūdzam svītrot anotācijas 3.sadaļas 6.punkta pēdējo teikumu. Norādām, ka tas ir maldinošs un neatbilst patiesībai.
Piedāvātā redakcija
-
	Elīna Remeiķe (FM)



